રાજકોટ મ્યુનિસિપલ કોર્પોરેશન સ્વીસ એજન્સી ફોર ડેવેલોપમેંટ એન્ડ કોઓપરેશન દ્વારા ફંડેડ કેપેસીટીઝ પ્રોજેકટ અંતર્ગત ક્લાઈમેટ રેઝિલીયન્ટ સીટી એકશન અલાન બનાવેલ છે જેમાં વિવિધ મીટીગેશન તથા એડેપ્ટેશન એકશન નિયત કરેલા છે. જેની વૈશ્વિક કક્ષાએ સરાહના કરવામાં આવી ચુકી છે. રાજકોટ શહેર, ભારતમાં ગ્રીન હાઉસ ગેસ ઈન્વેન્ટરી બનાવી તેને કાર્બન પ્લેટફોર્મ પર રજીસ્ટર કરનારા 24 શહેરો પૈકી એક છે. વિવિધ નેશનલ સ્કીમ અને ઇન્ટરનેશનલ પ્રોજેકટ હેઠળ રાજકોટ શહેર ક્લાઈમેટ ચેન્જની દિશામાં કામ કરી રહ્યું હોઈ તેને રાષ્ટ્રીય અને આંતરરાષ્ટ્રીય સ્તરે અધિક મહત્વ પ્રાપ્ત થઈ રહ્યું છે.